Neuvoston asetus (EY) N:o 1300/95, annettu 6 päivänä kesäkuuta 1995, hietakatkarapujen (Crangon crangon), isotaskurapujen (Cancer pagurus) ja keisarihummerien (Nephrops norvegicus) kaupan pitämistä koskevista yleisistä vaatimuksista annetun asetuksen (ETY) N:o 104/76 muuttamisesta



Virallinen lehti nro L 126 , 09/06/1995 s. 0003 - 0004



NEUVOSTON ASETUS (EY) N:o 1300/95, annettu 6 päivänä kesäkuuta 1995, hietakatkarapujen (Crangon crangon), isotaskurapujen (Cancer pagurus) ja keisarihummerien (Nephrops norvegicus) kaupan pitämistä koskevista yleisistä vaatimuksista annetun asetuksen (ETY) N:o 104/76 muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon yhteisestä kalastus- ja vesiviljelytuotealan markkinajärjestelystä 17 päivänä joulukuuta 1992 annetun neuvoston asetuksen (ETY) N:o 3759/92 (1) ja erityisesti sen 2 artiklan 3 kohdan, ottaa huomioon komission ehdotuksen, sekä katsoo, että uusien jäsenvaltioiden yhteisöön liittymisen vuoksi Pohjanmeren katkarapu on lisätty yhteisen markkinajärjestelyn interventiomekanismiin hyväksyttävien lajien luetteloon, tämän äyriäisen hyväksymisellä on huomattava merkitys yhteisön vetäytymishintajärjestelyn moitteettomalle toiminnalle, lisäksi yhteisten kaupan pitämistä koskevien vaatimusten vahvistaminen on omiaan vaikuttamaan erityisesti kyseisen tuotteen laadun paranemiseen; tämän vuoksi kyseiselle äyriäiselle olisi vahvistettava tällaiset vaatimukset ja muutettava asetus (ETY) N:o 104/76 (2), ja asetuksen (ETY) N:o 3759/92 muutoksen voimaantulo 1 päivästä tammikuuta 1995 antaa tästä päivästä alkaen tuottajajärjestöille oikeuden osallistua koko yhteisön kattavasti kyseisen uuden tuotteen markkinoilla toteutettaviin interventioihin; tämän vuoksi olisi säädettävä, että tätä asetusta sovelletaan 1 päivästä tammikuuta 1995, ON ANTANUT TÄMÄN ASETUKSEN: 1 artikla Muutetaan asetus (ETY) N:o 104/76 seuraavasti: 1) Korvataan asetuksen nimi seuraavasti: "Neuvoston asetus (ETY) N:o 104/76, annettu 19 tammikuuta 1976, tiettyjen äyriäisten kaupan pitämistä koskevista yhteisistä vaatimuksista". 2) Korvataan 1 artiklan 1 luetelmakohta seuraavasti: "- yhdistetyn nimikkeistön alanimikkeisiin 0306 23 10, 0306 23 31 ja 0306 23 39 kuuluvat hietakatkaravut (Crangon crangon) ja Pohjanmeren katkaravut (Pandalus borealis),". 3) Lisätään 7 artiklan 1 kohtaan alakohta seuraavasti: "d) Pohjanmeren katkaravut (kilogrammoina) vedessä tai höyryssä keitettyinä, - koko 1:160 ja vähemmän - koko 2:161-250 tuoreet tai jäähdytetyt - koko 1:250 ja vähemmän". 4) Korvataan 10 artiklan 1 kohta seuraavasti: "1. Edellä 1 artiklassa tarkoitetut kolmansista maista lähtöisin olevat tuotteet voidaan saattaa yhteisössä kulutukseen ihmisravinnoksi ainoastaan, jos a) ne ovat 4, 5, 6 ja 7 artiklan mukaisia; b) ne ovat pakkauksissa, joissa on selvästi näkyvissä ja täysin luettavissa: - merkintä alkuperämaasta, vähintään 20 millimetrin korkuisilla kirjaimilla, - yksi seuraavista merkinnöistä: `Quisquilla`, `Camarón` tai `Buey de mar` tai `Cigala`, `Hesterejer`, `Dybhavsreje` tai `Taskekrabber` tai `Jomfruhummer`, `Garnelen`, `Tiefseegarnele` tai `Taschenkrebse` tai `Kaisergranate`, `Ãêñßæåò ãáñßäåò`, `ãáñßäåò ôïõ ÂïññÜ` tai `Êáâïýñéá` tai `Êáñáâßäåò`, `Shrimps`, `Deep-water prawn` tai `Edible crabs` tai `Norway lobsters`, `Crevettes grises`, `Crevettes nordiques` tai `Crabes tourteaux` tai `Langoustines`, `Gamberetti grigi`, `Gamberello boreale` tai `Granchi di mare` tai `Scampi`, `Garnalen`, `Noorse garnaal` tai `Noordzeekrabben` tai `Langoestines`, `Camarão negro`, `Camarão árctico` tai `Sapateira` tai `Lagostim`, `Hietakatkarapuja`, `Pohjanmeren katkarapuja` tai `Isotaskurapuja` tai `Keisarihummereita`, `Hästräkor`, `Nordhavsräka` tai `Krabba` tai `Havskräfta`, - tuoreus- ja kokoluokat, - pakkauksessa olevan lajin paino kilogrammoina (netto), - luokittelu- ja toimituspäivä, - toimittajan nimi ja osoite". 2 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä. Asetuksen (ETY) N:o 3759/92 III osaston 1 luvussa säädetyt toimenpiteet voidaan kuitenkin toteuttaa 1 päivästä tammikuuta 1995 toteutuvien tapahtumien perusteella. Erityisesti mainitun asetuksen 12 artiklassa säädetty rahallinen korvaus voidaan myöntää niille interventioille, jotka tehdään tästä päivästä alkaen. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Luxemburgissa 6 päivänä kesäkuuta 1995. Neuvoston puolesta M. BARNIER Puheenjohtaja (1) EYVL N:o L 388, 31.12.1992, s. 1, asetus sellaisena kuin se on viimeksi muutettuna asetuksella (EY) N:o 3318/94 (EYVL N:o L 350, 31.12.1994, s. 15) (2) EYVL N:o L 20, 28.1.1976, s. 35, asetus sellaisena kuin se on viimeksi muutettuna asetuksella (ETY) N:o 3162/91 (EYVL N:o L 300, 31.10.1991, s. 1)